ИНФОРМАЦИЯ

ЗА ПРОЕКТ „**ГРИЖА В ДОМА В ОБЩИНА САДОВО**“, СЪФИНАНСИРАН ОТ ЕВРОПЕЙСКИЯ СЪЮЗ

 От 21.11.2022 година започна изпълнението на Договор с регистрационен номер BG05SFPR002-2.001-0012-С01 за предоставяне на безвъзмездна финансова помощ по процедура чрез директно предоставяне на безвъзмездна финансова помощ № BG05SFPR002-2.001 **„Грижа в дома“ по Оперативна програма „Развитие на човешките ресурси” 2021-2027.**

 Изпълнението на проекта е 14 месеца, като първите два месеца са предвидени за извършване на подготвителни дейности по предоставяне на услуга, а следващите им се 12 месеца – за предоставяне на услугата.

 Дейността е насочена към предоставяне на социални и интегрирани здравно-социални услуги в домашна среда, вкл. и в контекста на пандемични ситуации като в нея ще бъдат обхванати минимум 88 лица, представители на целевата група - възрастни в невъзможност за самообслужване и хора с увреждания. За представителите на целевите групи ще бъде осигурена подкрепа чрез реализиране на следните дейности:

1. Предоставяне на почасови мобилни интегрирани здравно-социални услуги по домовете и психологическа подкрепа;

2. Доставка на храна, хранителни продукти и продукти от първа необходимост, заплащане на битови сметки, заявяване и получаване на неотложни административни и битови услуги със средства на потребителите;

3. Предоставяне на лицата от целевата група на информация относно превенция и профилактика на здравето и социално значими заболявания, включително консултации с диетолог и др. специалисти при необходимост.

Предоставянето на услугите ще стартира с извършване на индивидуална оценка на потребностите на потенциалните потребители за удовлетворяване на конкретните нужди, която ще се извърши от екипа за управление. Оценките ще включват оценка на общото физическо и психическо състояние на потенциалния потребител; способността му за справяне с ежедневни дейности; социалната му активност и интереси; взаимоотношенията със семейството му и други значими хора; битовите условия на живот; допълнителни потребности; безопасност и рискове и др. Целта на извършените оценки на потребностите ще бъде за всеки потребител да бъдат предложени здравни, социални и други услуги в зависимост от индивидуалните му нужди, потребности и проблеми.

Грижата в дома ще е вид мобилна форма на социална услуга, която се фокусира върху предоставяне на грижа и подкрепа за хората в тяхната домашна среда. Услугите които ще се предоставят на потребителите на база индивидуалните им потребности ще се осъществяват по график от медицинска сестра, домашни помощници и психолог. При необходимост ще бъдат привлечени и други специалисти, в зависимост от нуждите на целевата група. Контрола върху спазването на графика, неговата актуализация, включването на нови лица и отпадането на други, ще бъде възложено на диспечъри на услугите, които ще осъществяват мониторинга върху предоставянето на услугата. В допълнение, предоставянето на услугата ще бъде подпомогнато от назначени шофьори, които ще се грижат за превоза на специалистите до и между домовете на потребителите. Превоза на специалистите ще се осъществява с превозни средства на общината. Графикът на шофьорите ще бъде съобразен с местоживеенето на лицата - достъпност, отдалеченост, честота на посещение и необходимост от конкретен специалист. Графикът на шофьорите отново ще бъде обект на контрол от страна на назначените диспечъри на услугите. За набиране на подходящите лица за предоставяне на услугите, общината ще проведе конкурс за подбор и наемане на персонал на трудов договор.

След сключването на договори с лицата, непосредствено преди стартиране на услугата, за тях ще бъде проведено въвеждащо обучение, чрез която ще се дадат единни указания за предоставяне на услугите за потребителите. Предвидено е текущо провеждане на надграждащи обучения на наетите лица.

Дейността на персонала ще бъде подпомогната от провеждането на индивидуална и/или групова супервизия със служителите. Фокусът на провежданите супервизии ще бъде поставен върху работата с целевата група според спецификата на характерите и поведението им. В рамките на супервизиите ще бъдат анализирани и комуникативните възможности на служителите и техните уменията за оказване на подкрепа. Ще бъдат обсъдени трудностите и проблемите възникнали в хода на предоставяне на услугите, както и начини за тяхното разрешаване и преодоляване. Ще се работи усилено върху изграждането и формирането на положителни навици и поведение сред назначените служители.

Начин на изпълнение

Дейността ще стартира с извършване на индивидуална оценка на потребностите на потенциалните потребители за удовлетворяване на конкретните нужди, която ще се извърши от екипа за управление. Предвидено е оценки на потребностите да бъдат извършвани през първите два подготвителни месеца преди реалното стартиране за предоставяне на услугата, както и във времевия 12 месечен обхват на грижата в дома, тъй като предоставяните услуги предполагат извънредно включване на лица, поради внезапно заболяване, контузия или възникнал инцидент или текущо установена потребност от грижа. Лицата от целевата група, които ползват услуги по други процедури на ОП РЧР или такива финансирани от националния бюджет също ще бъдат включени в дейностите по настоящия проект при спазване на принципите за избягване на двойно финансиране.

За набиране на подходящите лица за предоставяне на услугите, общината ще проведе конкурс за подбор на персонал. Подборът на подходящите кандидати за работа ще бъде осъществен от екипа за организация и управление на проекта, като избраните кандидати ще бъдат уведомени лично и ще бъдат поканени за сключване на срочни трудови договори.

След сключването на трудови договори с лицата, непосредствено преди стартиране на услугата, за тях ще бъде проведено обучение. За целта ще бъдат разработени указания за предоставяне на услугата, чрез които ще се гарантира единен подход при работата на наетия персонал, съобразен с индивидуалните потребности на лицата. Предвидено е и провеждане на надграждащи обучения на наетите лица. Дейността им ще бъде подпомогната чрез текущо предоставяне на индивидуална и/или групова супервизия.

Период за изпълнение на проекта – 14 месеца от 21.11.2022 година.

Стойност на проекта – 470 224.48 лева.